钦定古今图书集成/明伦汇编/氏族典/第238卷 > 张楚金
## 钦定古今图书集成/明伦汇编/氏族典/第238卷 > 张楚金

按《唐书张道源传》：道源族孙楚金，有至行，与兄越石
皆举进士。州欲独荐楚金，固辞，请俱罢。都督李𪟝叹
曰：“士求才行者也。既能让，何嫌皆取乎？”乃并荐之，累
进刑部侍郎。仪凤初，彗见东井，上疏陈得失。高宗钦
纳，赐物二百段。武后时，历秋官尚书，爵南阳侯。有清
概，然尚文刻，当时亦少之。为酷吏所构，流死岭表。